Document ID: 31993D0688

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1993 για την κτηνιατρική πιστοποίηση των εισαγωγών νωπών κρεάτων και προϊόντων με βάση το κρέας σουηδικής προέλευσης (93/688/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και του υγειονομικού ελέγχου κατά την εισαγωγή βοοειδών, χοιροειδών, αιγοειδών και προβατοειδών, νωπών κρεάτων και προϊόντων με βάση το κρέας προερχομένων από τρίτες χώρες (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως το άρθρο 22,
Εκτιμώντας:
ότι, για τις εισαγωγές νωπών κρεάτων και προϊόντων με βάση το κρέας, το υγειονομικό πιστοποιητικό και το πιστοποιητικό καταλληλότητας δύνανται να περιληφθούν σε ένα μόνον έγγραφο-
ότι οι σουηδικές αρχές επιθυμούν να τους δοθεί η δυνατότητα αυτή τόσο για τις εξαγωγές κρεάτων όσο και για τις εξαγωγές προϊόντων με βάση το κρέας και απέστειλαν δείγματα για το σκοπό αυτό στην Επιτροπή-
ότι από τη μελέτη των εγγραφών αυτών συνάγεται ότι είναι σύμφωνα με τις αντίστοιχες κοινοτικές κτηνιατρικές διατάξεις- ότι γίνεται, συνεπώς, αποδεκτό να συνοδεύονται οι εισαγωγές νωπών κρεάτων και προϊόντων με βάση το κρέας σουηδικής προέλευσης από ένα ενιαίο κτηνιατρικό πιστοποιητικό-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη επιτρέπουν τις εισαγωγές νωπών κρεάτων και προϊόντων με βάση το κρέας, σουηδικής προέλευσης, τα οποία συνοδεύονται από ένα υγειονομικό πιστοποιητικό και ένα πιστοποιητικό καταλληλότητας τα οποία περιέχονται σε ένα μόνο έντυπο.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 20 Δεκεμβρίου 1993.

Labels: 3
17
18
6